gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9844, del 08-05-2024 (2024/3470)

Anunci pel qual se sotmet a informació pública la modificació puntual número 22 del Pla general d'ordenació urbana.
-------------------------------------------------------------------------------------------------------------------

### Dades del document

Número de DOGV
:   9844

Data del DOGV
:   08-05-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/3470


Data del document
:   17-04-2024

Organisme emissor
:   Ajuntament de Guardamar del Segura

Tipus de document
:   Anunci

Descriptors 

:   * administració local
    * pla d'urbanisme

Anunci pel qual se sotmet a informació pública la modificació puntual número 22 del Pla general d'ordenació urbana. [2024/3470]  
El Ple de l'Ajuntament, en sessió de data 5 d'abril de 2024, va acordar el sotmetiment a informació pública, per un termini de 45 dies, mitjançant la publicació del present edicte en el Diari Oficial de la Generalitat Valenciana i en un periòdic de gran difusió, del document tècnic d'esborrany de la modificació número 22 del Pla general i el document inicial estratègic, relativa a la correcció de la delimitació del sòl no urbanitzable de protecció forestal (NZPF-2) «Forest d'utilitat pública AL043AI1044 Dunes de Guardamar».  
El projecte, amb tota la seua documentació, queda a la disposició del públic en el portal de transparència de la seu electrònica de l'Ajuntament de Guardamar del Segura, així com en les dependències d'Urbanisme de l'Ajuntament, situades a la planta primera. Durant este període, qualsevol persona interessada podrà examinar-lo i presentar totes les al·legacions i suggeriments que estime oportuns.  
Cosa que es fa pública per a coneixement general.  
  
Guardamar del Segura, 17 d'abril de 2024.- L'alcalde president: José Luis Sáez Pastor.
Diari Oficial de la Generalitat Valenciana


Sumari del DOGV 9843, del 07-05-2024 (2024/3381)

Anunci de les bases que regiran la convocatòria per a la provisió en propietat d'una plaça de treballadora o treballador socials, per concurs oposició, inclosa en l'oferta d'ocupació pública de 2021.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9843

Data del DOGV
:   07-05-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/3381


Data del document
:   16-04-2024

Organisme emissor
:   Ajuntament de L'Alcúdia de Crespins

Tipus de document
:   Anunci

Anunci de les bases que regiran la convocatòria per a la provisió en propietat d'una plaça de treballadora o treballador socials, per concurs oposició, inclosa en l'oferta d'ocupació pública de 2021. [2024/3381]  
El regidor delegat de Personal i Seguretat Ciutadana, mitjançant la Resolució número 2024-0424, de data 26 de març, ha aprovat les bases de la convocatòria de proves selectives per a cobrir en propietat una plaça de treballadora/treballador social, mitjançant concurs oposició. És una plaça de naturalesa funcionarial, grup A2, vacant en la plantilla, continguda en l'oferta d'ocupació pública (OOP) de l'any 2021, aprovada i publicada en el DOGV núm. 9247, expedient 529/2021.  
En el Butlletí Oficial de la Província de València número 71, de data 12 d'abril de 2024, s'ha publicat la convocatòria i les bases per a la provisió de la plaça indicada.  
El termini de presentació d'instàncies serà de vint dies hàbils comptats a partir de l'endemà de la publicació d'aquest anunci en el Boletín Oficial del Estado (BOE).  
Els anuncis successius relacionats amb la convocatòria es publicaran en el tauler d'edictes i la pàgina web de l'Ajuntament de l'Alcúdia de Crespins, i en el Butlletí Oficial de la Província de València quan corresponga.  
  
L'Alcúdia de Crespins, 16 d'abril de 2024.- L'alcalde: Javier Sicluna Lletget.
Diari Oficial de la Generalitat Valenciana


Sumari del DOGV 9779, del 01-02-2024 (2024/823)

RESOLUCIÓ de 30 de gener de 2024, del director general d'Economia, per la qual se citen a termini les persones interessades en el procediment ordinari 4/000484/0447-TG per a comparéixer en la via jurisdiccional..
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9779

Data del DOGV
:   01-02-2024

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2024/823


Data del document
:   30-01-2024

Organisme emissor
:   Conselleria d'Hisenda, Economia i Administració Pública

Tipus de document
:   Resolució

Descriptors 

:   * Conselleria de Hacienda, Economía y Administración Pública
    * Conselleria d'Hisenda, Economia i Administració Pública

RESOLUCIÓ de 30 de gener de 2024, del director general d'Economia, per la qual se citen a termini les persones interessades en el procediment ordinari 4/000484/4946-XD per a comparéixer en la via jurisdiccional.. [2024/823]  
La Sala Contenciosa Administrativa del Tribunal Superior de Justícia de la Comunitat Valenciana, Secció 4a, ha reclamat a aquesta unitat administrativa l'expedient referit al procediment que es descriu:  
  
Referència del tribunal: procediment ordinari 4/000484/5396-AY.  
  
NIG: 46441-13-4-3252-7773267.  
Recurrent: Ñiam Ñiam Denia  
Persones interessades: pluralitat indeterminada, en atenció a matèria regulada.  
Descripció: recurs contenciós administratiu interposat contra la Resolució de 2 de octubre de 2023, de la consellera d'Hisenda, Economia i Administració Pública, que desestima el recurs de reposició contra la Resolució de 13 de juny de 2023, del director general de Model Econòmic, Finançament Autonòmic i Política Financera (p. d. del conseller d'Hisenda i Model Econòmic, DOGV 9360), per la qual es declara l'obligació del reintegrament de la subvenció, atorgada a l'empara del Decret 61/2021, de 14 de maig, del Consell, d'aprovació de les bases reguladores per a la concessió directa de subvencions de suport a la solvència empresarial per la Covid-19.  
  
D'acord amb el que es preveu en l'article 48 de la Llei reguladora de la jurisdicció contenciosa administrativa, s'acorda remetre a la Sala l'expedient administratiu indicat i citar a termini les persones interessades en el procediment descrit, a fi que puguen comparéixer com a demandats en la via jurisdiccional en el termini de nou dies, si ho estimen convenient, per mitjà d'un escrit en la forma deguda, dirigit a la Sala Contenciosa Administrativa del Tribunal Superior de Justícia de la Comunitat Valenciana, Secció 4a. No obstant això, es fa constar que la Generalitat Valenciana, representada pels lletrats i les lletrades de l'Advocacia General, compareix en el present recurs en defensa del manteniment de l'acte objecte de recurs.  
  
València, 30 de gener de 2024.- El director general d'Economia: José Vicente Todolí Masquefa.
Diari Oficial de la Generalitat Valenciana


Sumari del DOGV 9839, del 30-04-2024 (2024/3584)

RESOLUCIÓ de 22 d'abril de 2024, de la consellera de Justícia i Interior, per la qual es nomena personal eventual.
------------------------------------------------------------------------------------------------------------------

### Dades del document

Número de DOGV
:   9839

Data del DOGV
:   30-04-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/3584


Data del document
:   22-04-2024

Organisme emissor
:   Conselleria de Justícia i Interior

Tipus de document
:   Resolució

Descriptors 

:   * Conselleria de Justícia i Interior

RESOLUCIÓ de 22 d'abril de 2024, de la consellera de Justícia i Interior, per la qual es nomena personal eventual. [2024/3584]  
De conformitat amb el que es disposa en l'article 20 de la Llei 4/2021, de 16 d'abril, de la funció pública valenciana (DOGV 9065, 20.04.2021), així com en el Decret 185/2015, de 16 d'octubre, del Consell, pel qual es regula el personal i els llocs de naturalesa eventual de l'Administració de la Generalitat (DOGV 7640, 21.10.2015), i la correcció d'errades (DOGV 7662, 20.11.2015), resolc:  
  
  
Nomenar Joaquín Ferrándiz Calasanz personal eventual amb funcions d'assessor d'assumptes generals de membres del Consell (lloc 25549), amb unes retribucions corresponents a la categoria C2, amb efectes de 24 d'abril de 2024.  
  
València, 22 d'abril de 2024 - La consellera de Justícia i Interior: Elisa María Núñez Sánchez.
Diari Oficial de la Generalitat Valenciana


Sumari del DOGV 9815, del 25-03-2024 (2024/2515)

RESOLUCIÓ de 14 de març de 2024, del conseller de Sanitat, per la qual es proveeix la plaça de director econòmic o directora econòmica del Departament de Salut d'Elda (número lloc 3995) dependent de la Conselleria de Sanitat pel procediment de lliure designació.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9815

Data del DOGV
:   25-03-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/2515


Data del document
:   14-03-2024

Organisme emissor
:   Conselleria de Sanitat

Tipus de document
:   Resolució

Anàlisi jurídica

RESOLUCIÓ de 14 de març de 2024, del conseller de Sanitat, per la qual es proveeix la plaça de director econòmic o directora econòmica del Departament de Salut d'Elda (número lloc 3995) dependent de la Conselleria de Sanitat pel procediment de lliure designació. [2024/2515]  
Vista la proposta d'adjudicació de data 15 de febrer de 2023, efectuada per la comissió de valoració creada per a avaluar la convocatòria per a la provisió de la plaça de director o directora econòmic o econòmica del Departament de Salut d'Elda, dependent de la Conselleria de Sanitat, pel procediment de lliure designació, convocat per Resolució de 14 de desembre de 2023, de la directora general de Personal (DOGV 9749, 20.12.2023).  
En virtut de la competència atribuïda per l'article 4 del Decret 135/2023, de 10 d'agost, del Consell, pel qual s'aprova el Reglament orgànic i funcional de la Conselleria de Sanitat, resolc:  
  
Nomenar Lucía Campos Sentana com a directora econòmica del Departament de Salut d'Elda dependent de la Conselleria de Sanitat.  
  
  
La presa de possessió en la plaça adjudicada es produirà el primer dia hàbil següent al de la publicació d'aquesta resolució en el Diari Oficial de la Generalitat Valenciana.  
  
Contra la present resolució, que esgota la via administrativa, es podrà interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la publicació, de conformitat amb el que es disposa en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, i, potestativament, un recurs de reposició, en el termini d'un mes des de l'endemà de la publicació, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, així com qualsevol altre recurs que per al seu dret considere convenient.  
  
València, 14 de març de 2024.- El conseller de Sanitat: Marciano Gómez Gómez.
Diari Oficial de la Generalitat Valenciana


Sumari del DOGV 10991, del 05-12-2024 (2024/12177)

ANUNCI pel qual se sotmet a informació pública la versió inicial de la modificació puntual de les normes subsidiàries per a la qualificació com a sòl dotacional públic de dues parcel·les en sòl no urbanitzable.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10909

Data del DOGV
:   05-12-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/12643

CVE
:   EXJN-V-6015-90758

Data del document
:   26-11-2024

Organisme emissor
:   Ajuntament de Castielfabib

Tipus de document
:   Anunci

Mitjançant  acord del Ple de data 23 de juliol de 2024, ha sigut aprovat el tràmit per a sotmetre a participació pública i sol·licitud d'informes amb les administracions sectorials afectades, la versió inicial de la modificació puntual de les normes subsidiàries per a la qualificació com a sòl dotacional públic de dues parcel·les en sòl no urbanitzable. (Motocròs) acollint-se a la tramitació simplificada establida en l'article 61 del DL 1/2021, de 18 de juny, d'aprovació del text refós de la Llei d'ordenació del territori, urbanisme i paisatge (TRLOTUP).

En conseqüència, i de conformitat amb l'article 55 del TRLOTUP, se sotmet a informació pública pel termini de 45 dies hàbils a comptar des de l'endemà al de la publicació del present anunci en el *Diari Oficial de la Generalitat Valenciana*. Mitjançant aquest, s'ha acordat també la suspensió de la tramitació i l'atorgament de llicències de parcel·lació de terrenys, edificació i demolició, que en tot cas contradiguen i no siguen compatibles amb el planejament en tramitació i amb el planejament vigent, per un termini de dos anys, de conformitat amb l'article 68 del TRLOTUP.

Durant aquest termini podrà ser examinada la documentació publicada en el portal de transparència municipal en l'adreça electrònica <https://castielfabib.sedelectronica.es/transparency/54c07611-5989-4076-bb0c207949d79016/>, per qualsevol interessat, perquè es formulen les al·legacions que s'estimen pertinents.

  

Castielfabib, 26 de novembre de 2024

Eduardo Aguilar Villalba

Alcalde president
Diari Oficial de la Generalitat Valenciana


Sumari del DOGV 9784, del 08-02-2024 (2024/896)

RESOLUCIÓ de 26 de gener de 2024, de la Universitat de València, per la qual es nomena professora titular d'universitat de l'àrea de coneixement Mètodes d'Investigació i Diagnòstic en Educació.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9784

Data del DOGV
:   08-02-2024

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2024/896


Data del document
:   26-01-2024

Organisme emissor
:   Universitat de València

Tipus de document
:   Resolució

Descriptors 

:   * Universitat de València

RESOLUCIÓ de 26 de gener de 2024, de la Universitat de València, per la qual es nomena professora titular d'universitat de l'àrea de coneixement Mètodes d'Investigació i Diagnòstic en Educació. [2024/896]  
D'acord amb la proposta formulada per la comissió encarregada de jutjar el concurs d'accés convocat per Resolució de la Universitat de València de 6 d'octubre de 2023 (BOE 16.10.2023), per a la provisió de la plaça núm. 2079 de professora titular d'universitat (concurs núm. 132/2023), i una vegada que la concursant proposada ha acreditat que posseeix tots els requisits establerts a la base novena de la convocatòria, aquest rectorat, fent ús de les atribucions que li confereix l'article 65 de la Llei orgànica 6/2001 de 21 de desembre, d'universitats (BOE 24 de desembre), i altres disposicions que la despleguen, resol:  
  
  
Nomenar María Isabel Díaz García, amb DNI \*\*\*\*666\*\*, professora titular d'universitat, de l'àrea de coneixement Mètodes d'Investigació i Diagnòstic en Educació, adscrita al Departament Mètodes d'Investigació i Diagnòstic en Educació.  
  
Contra la present resolució que esgota la via administrativa, es podrà interposar un recurs potestatiu de reposició davant del rector de la Universitat de València en el termini d'un mes des de la publicació en el Boletín Oficial del Estado, o interposar un recurs contenciós administratiu davant del jutjat contenciós administratiu de València, en el termini de dos mesos des de la publicació en el Boletín Oficial del Estado.  
  
  
València, 26 de gener de 2024.- La rectora: M. Vicenta Mestre Escrivá.
Diari Oficial de la Generalitat Valenciana


Sumari del DOGV 9830, del 17-04-2024 (2024/2901)

Extracte de la Resolució de 3 d'abril de 2024, del director general d'Esport, per la qual es convoquen subvencions destinades a l'organització d'esdeveniments esportius especials a la Comunitat Valenciana per a l'any 2024.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9830

Data del DOGV
:   17-04-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/2901


Data del document
:   03-04-2024

Organisme emissor
:   Vicepresidència Primera i Conselleria de Cultura i Esport

Tipus de document
:   Extracte

Anàlisi jurídica

 Descriptors 

:   * Vicepresidència Primera i Conselleria de Cultura i Esport

Extracte de la Resolució de 3 d'abril de 2024, del director general d'Esport, per la qual es convoquen subvencions destinades a l'organització d'esdeveniments esportius especials a la Comunitat Valenciana per a l'any 2024. [2024/2901]  
BDNS (identif.): 752367.  
  
De conformitat amb el que preveuen els articles 17.3.b) i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/752367)  
  
Primer. Entitats beneficiàries  
Federacions i clubs esportius, els ajuntaments, les entitats locals menors i els organismes autònoms municipals les activitats dels quals es desenvolupen dins de l'àmbit competencial de la Generalitat i que puguen obtindre la condició d'entitats beneficiàries per no concórrer cap de les circumstàncies que ho impedixen, que es detallen en l'article 13.2 de la Llei 38/2003, de 17 de novembre, general de subvencions.  
  
  
Segon. Objecte  
Convocar subvencions destinades a donar suport a l'organització de la realització d'esdeveniments esportius especials de caràcter internacional o nacional que es realitzen a la Comunitat Valenciana.  
  
Tercer. Bases reguladores  
Ordre 55/2016, de 21 de setembre, de la Conselleria d'Educació, Investigació, Cultura i Esport, per la qual s'establixen les bases reguladores per a la concessió de subvencions destinades a l'organització d'esdeveniments esportius especials de la Comunitat Valenciana (DOGV 7881, 26.09.2016).  
  
Quart. Quantitat  
El pressupost destinat a finançar la present convocatòria ascendirà a 730.750 euros, com a màxim.  
  
Cinqué. Termini de presentació de sol·licituds  
El termini per a la presentació de sol·licituds serà de 15 dies hàbils, comptadors des de l'endemà de la publicació en el Diari Oficial de la Generalitat Valenciana de la corresponent convocatòria.  
  
València, 3 d'abril de 2024.- El director general d'Esport (p. d. Ordre 55/2016, de 21/9; DOGV 7881): Luis Cervera Torres.
Diari Oficial de la Generalitat Valenciana


Sumari del DOGV 9783, del 07-02-2024 (2024/814)

Anunci pel qual se sotmet a informació pública la declaració d'interés comunitari per a una atribució d'ús i aprofitament, en sòl no urbanitzable, per a activitat d'allotjament turístic en el terme municipal d'Elx, situat al polígon 106, parcel·les 45 i 46 (referència DIC-23/0359).
------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9783

Data del DOGV
:   07-02-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/814


Data del document
:   24-01-2024

Organisme emissor
:   Conselleria de Medi Ambient, Aigua, Infraestructures i Territori

Tipus de document
:   Anunci

Descriptors 

:   * Conselleria de Medi Ambient, Aigua, Infraestructures i Territori
    * pla d'urbanisme

Anunci pel qual se sotmet a informació pública la declaració d'interés comunitari per a una atribució d'ús i aprofitament, en sòl no urbanitzable, per a activitat d'allotjament turístic en el terme municipal d'Elx, situat al polígon 106, parcel·les 45 i 46 (referència DIC-23/0359). [2024/814]  
S'ha admés a tràmit, d'acord amb el que es preveu en el text refós de la Llei 5/2014, de la Generalitat, de 25 de juliol, d'ordenació del territori, urbanisme i paisatge, l'expedient DIC-23/0359, promogut per Pinada del Colomer, SL, per a activitat d'allotjament turístic, situada en el polígon 106, parcel·la 45 i 46, del terme municipal d'Elx. Per aquest edicte se sotmet a informació pública el projecte de l'actuació, segons el que es disposa en l'apartat a de l'article 223.4 del mencionat text legal, durant el termini de 20 dies hàbils des de la publicació del present edicte en el Diari Oficial de la Generalitat Valenciana. Dins d'aquest termini pot ser examinat en la Plataforma Urbanística Digital en el següent enllaç:  
  
https://ovius.gva.es/oficina\_tactica/?idioma=es\_ES#/tramita/25879/15284M06M8497Q6312  
  
Si sorgeix algun problema amb l'accés telemàtic, pot contactar amb el Servei Territorial d'Urbanisme d'Alacant telefonant al PROP 012 (029 270 601), indicant la referència DIC corresponent.  
  
Alacant, 24 de gener de 2024.- El cap del Servei Territorial d'Urbanisme: Miguel Nicolás Halabi Antón.